CELEX: 32009D0363
Language: el
Date: 2009-04-30 00:00:00
Title: 2009/363/ΕΚ: Απόφαση της Επιτροπής, της 30ής Απριλίου 2009 , για τροποποίηση της απόφασης 2002/253/ΕΚ για τη διατύπωση ορισμών των κρουσμάτων για την αναφορά των μεταδοτικών νόσων στο κοινοτικό δίκτυο, σύμφωνα με την απόφαση αριθ. 2119/98/ΕΚ του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2009) 3517] (Κείμενο που παρουσιάζει ενδιαφέρον για τον ΕΟΧ)

1.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 110/58
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 30ής Απριλίου 2009
   για τροποποίηση της απόφασης 2002/253/ΕΚ για τη διατύπωση ορισμών των κρουσμάτων για την αναφορά των μεταδοτικών νόσων στο κοινοτικό δίκτυο, σύμφωνα με την απόφαση αριθ. 2119/98/ΕΚ του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2009) 3517]
   (Κείμενο που παρουσιάζει ενδιαφέρον για τον ΕΟΧ)
   (2009/363/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση αριθ. 2119/98/ΕΚ του Ευρωπαϊκού Κοινοβουλίου και του Συμβουλίου, της 24ης Σεπτεμβρίου 1998, για τη δημιουργία δικτύου επιδημιολογικής παρακολούθησης και ελέγχου των μεταδοτικών ασθενειών στην Κοινότητα (1), και ιδίως το άρθρο 3 στοιχείο γ),
   Εκτιμώντας τα ακόλουθα:
   
               (1)
            
            
               Σύμφωνα με το σημείο 2.1 του παραρτήματος I της απόφασης 2000/96/ΕΚ της Επιτροπής, της 22ας Δεκεμβρίου 1999, για τις μεταδοτικές ασθένειες που θα καλυφθούν προοδευτικά από το κοινοτικό δίκτυο, δυνάμει της απόφασης 2119/98/ΕΚ του Ευρωπαϊκού Κοινοβουλίου και του Συμβουλίου (2), οι «ασθένειες που προλαμβάνονται με εμβολιασμό», συμπεριλαμβανομένης της «γρίπης», καλύπτονται από την επιδημιολογική παρακολούθηση στο κοινοτικό δίκτυο σύμφωνα με την απόφαση αριθ. 2119/98/ΕΚ.
            
         
               (2)
            
            
               Σύμφωνα με το άρθρο 2 της απόφασης 2002/253/ΕΚ της Επιτροπής, της 19ης Μαρτίου 2002, για τη διατύπωση ορισμών των κρουσμάτων για την αναφορά των μεταδοτικών νόσων στο κοινοτικό δίκτυο, σύμφωνα με την απόφαση αριθ. 2119/98/ΕΚ του Ευρωπαϊκού Κοινοβουλίου και του Συμβουλίου (3), οι ορισμοί των κρουσμάτων που απαριθμούνται στο παράρτημα της εν λόγω απόφασης πρέπει να επικαιροποιούνται στο βαθμό που αυτό είναι απαραίτητο με βάση τα πιο πρόσφατα επιστημονικά στοιχεία.
            
         
               (3)
            
            
               Αρκετά κρούσματα ενός νέου ιού γρίπης αναφέρθηκαν στη Βόρεια Αμερική και, πιο πρόσφατα, σε αρκετά κράτη μέλη. Ο ιός αυτός αποτελεί μια από τις πολλαπλές μορφές που μπορεί να λάβει η ασθένεια «γρίπη», που αναφέρεται στο παράρτημα I της απόφασης 2000/96/ΕΚ. Ωστόσο, δεδομένου ότι αυτός ο νέος ιός ενδέχεται να προκαλέσει πανδημική γρίπη και απαιτεί τον άμεσο συντονισμό μεταξύ της Κοινότητας και των εθνικών αρμόδιων αρχών, υπάρχει ανάγκη να προβλέπεται ειδικός ορισμός κρούσματος ο οποίος να τον διακρίνει από τον γενικότερο ορισμό της γρίπης, ώστε να είναι σε θέση οι εθνικές αρμόδιες αρχές να κοινοποιούν τις σχετικές πληροφορίες στο κοινοτικό δίκτυο σύμφωνα με το άρθρο 4 της απόφασης αριθ. 2119/98/ΕΚ.
            
         
               (4)
            
            
               Σύμφωνα με το άρθρο 9 του κανονισμού (ΕΚ) αριθ. 851/2004 του Ευρωπαϊκού Κοινοβουλίου και Συμβουλίου, της 21ης Απριλίου 2004, για την ίδρυση του Ευρωπαϊκού Κέντρου Πρόληψης και Ελέγχου Νόσων (4) (ΕΚΠΕΝ), το ΕΚΠΕΝ, κατόπιν αιτήματος της Επιτροπής, κατάρτισε τεχνικό έγγραφο για τον ορισμό των κρουσμάτων για την εν λόγω μεταβατική νόσο βοηθώντας την Επιτροπή και τα κράτη μέλη στη χάραξη στρατηγικών παρέμβασης στον τομέα της επιδημιολογικής επιτήρησης και απόκρισης. Οι ορισμοί των κρουσμάτων που απαριθμούνται στο παράρτημα της απόφασης 2002/253/ΕΚ πρέπει να επικαιροποιηθούν βάσει του εν λόγω τεχνικού εγγράφου.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συστάθηκε με το άρθρο 7 της απόφασης αριθ. 2119/98/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2002/253/ΕΚ συμπληρώνεται με πρόσθετο ορισμό κρούσματος ο οποίος συμπεριλαμβάνεται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 30 Απριλίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 268 της 3.10.1998, σ. 1.
   
      (2)  ΕΕ L 28 της 3.2.2000, σ. 50.
   
      (3)  ΕΕ L 86 της 3.4.2002, σ. 44.
   
      (4)  ΕΕ L 142 της 30.4.2004, σ. 1.
   
      ΠΑΡΑΡΤΗΜΑ
      Η ακόλουθη φράση παρεμβάλλεται στο παράρτημα της απόφασης 2002/253/ΕΚ:
      
         «ΝΕΟΣ ΙΟΣ ΓΡΙΠΗΣ A(H1N1) [Ο ΛΕΓΟΜΕΝΟΣ ΙΟΣ ΤΗΣ ΓΡΙΠΗΣ ΤΩΝ ΧΟΙΡΩΝ A(H1N1) ΚΑΙ ΙΟΣ ΤΗΣ ΜΕΞΙΚΑΝΙΚΗΣ ΓΡΙΠΗΣ] (1)
         
         
            Κλινικά κριτήρια
         
         Οποιοδήποτε άτομο παρουσιάζει ένα από τα ακόλουθα τρία:
         
                     —
                  
                  
                     πυρετό > 38 °C ΚΑΙ ενδείξεις και συμπτώματα οξείας αναπνευστικής λοίμωξης,
                  
               
                     —
                  
                  
                     πνευμονία (σοβαρή αναπνευστική νόσο),
                  
               
                     —
                  
                  
                     θάνατο από οξεία αναπνευστική νόσο.
                  
               
            Εργαστηριακά κριτήρια
         
         Μία τουλάχιστον από τις ακόλουθες δοκιμές:
         
                     —
                  
                  
                     RT-PCR,
                  
               
                     —
                  
                  
                     ιική καλλιέργεια (για την οποία απαιτούνται εγκαταστάσεις BSL 3),
                  
               
                     —
                  
                  
                     τετραπλασιασμό των εξουδετερωτικών αντισωμάτων που είναι εξειδικευμένα έναντι του νέου ιού γρίπης A(H1N1) (υπονοεί την ανάγκη παράλληλων δειγμάτων ορού, από την οξεία φάση της νόσου και κατόπιν από το στάδιο της ανάρρωσης, τουλάχιστον 10-14 ημέρες αργότερα).
                  
               
            Επιδημιολογικά κριτήρια
         
         Ένα τουλάχιστον από τα ακόλουθα τρία κατά τις επτά ημέρες πριν από την εκδήλωση της νόσου:
         
                     —
                  
                  
                     άτομο που ήλθε σε στενή επαφή με επιβεβαιωμένο κρούσμα μόλυνσης από τον νέο ιό της γρίπης A(H1N1) ενόσω το άτομο με το οποίο ήλθε σε επαφή νοσούσε ήδη,
                  
               
                     —
                  
                  
                     άτομο που ταξίδεψε σε περιοχή όπου έχει τεκμηριωθεί συνεχιζόμενη μετάδοση από άνθρωπο σε άνθρωπο του νέου ιού της γρίπης A(H1N1),
                  
               
                     —
                  
                  
                     άτομο που εργάζεται σε εργαστήριο στο οποίο δοκιμάζονται δείγματα του νέου ιού της γρίπης A(H1N1).
                  
               
            Κατάταξη των κρουσμάτων
         
         A.   Κρούσμα υπό διερεύνηση
         
         Κάθε άτομο που πληροί τα κλινικά και τα επιδημιολογικά κριτήρια.
         B.   Πιθανό κρούσμα
         
         Κάθε άτομο που πληροί τα κλινικά ΚΑΙ τα επιδημιολογικά κριτήρια ΚΑΙ του οποίου τα εργαστηριακά αποτελέσματα ως προς τη μόλυνση με γρίπη A μη υποκατηγοριοποιήσιμου τύπου είναι θετικά.
         Γ.   Επιβεβαιωμένο κρούσμα
         
         Κάθε άτομο που πληροί τα εργαστηριακά κριτήρια για επιβεβαίωση.
      
      
         (1)  Η ονομασία θα τροποποιηθεί σύμφωνα με τον ορισμό που θα δώσει η Παγκόσμια Οργάνωση Υγείας.»